पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण को रोकने के लिए अब मेडिकल स्टोर पर दवाई लेने आने वाले लोगों का रोज का रिकॉर्ड मेंटेन होगा। सभी स्टोर संचालकों को दवाई लेने आए लोगों की पूरी जानकारी रजिस्टर में दर्ज करनी होगी और फिर यह जानकारी स्मार्ट सिटी के कंट्रोल कमांड सेंटर में बने जिला स्तरीय कोरोना कंट्रोल रूम में देनी होगी। इस संबंध में कलेक्टर दीपक सिंह ने शनिवार को आदेश जारी कर दिए हैं। जिसमें कहा गया है कि जिले के सभी मेडिकल स्टोर, फार्मासिस्ट्स, ड्रगिस्ट एवं कैमिस्ट्स के पास जो भी व्यक्ति सर्दी, खांसी, जुखाम, तेज बुखार, आईएलआई (फेफड़ों में गंभीर संक्रमण) के इलाज की दवाईयां लेने आता है। तो स्टोर संचालक को ऐसे व्यक्ति की पूरी जानकारी रजिस्टर में दर्ज करनी होगी।
यदि व्यक्ति निजी डॉक्टरों के दवाईयों के पर्चे या बिना किसी पर्चे के भी आता है। तो संबंधित व्यक्ति का उसके पिता का नाम, पूरा पता, मोबाइल नंबर रजिस्टर में लिखना होगा। यह जानकारी रोज कंट्रोल रूम के व्हाट्स नंबर 07582-242802 पर देनी होगी। ब्लॉक स्तर पर यह जानकारी एसडीएम व बीएमओ को उपलब्ध करा सकते हैं। इसके साथ ही सभी निजी अस्पतालों, सीटी स्कैन व एक्सरे संचालकों को भी निर्देश दिए गए हैं कि उनके पास भी कोई व्यक्ति कोरोना के मिलते-जुलते लक्षणों के उपचार की दवाई लेने आता है। तो उसकी पूरी जानकारी दर्ज कर कंट्रोल रूम को दें। जानकारी न देने पर संबंधित के खिलाफ धारा 188 के तहत कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn